bavarian-nlp/barwiki-20250901 huggingface dataset:
Plosiv

A Plosiv (aa Explosiv oder Vaschluslaut) is a Konsonant in ara Lautgruppm nouch da Artikulationsoart: Da Mundraum wird kurz vaschlossn, a Luft strejmt aine, nou wird da Luftstroum gschwind wider fraigem. Durch des entstejt quase a kloane Explosion, dej hejert'ma nou åls Laut.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: [ ].
De boarischn Lenis-Vaschluslautt [ ] han stimmlous, dej wern ower mit wenger Druk aswej de boarischn Fortis-Vaschluslautt [ ] gsprocha.
Es [] is in Boarischn koa extra Phonem und koa regulärer Laut in Werter niat.
Nasal (Phonetik)

A Nasal is a Konsonant in ara Lautgruppm nouch da Artikulationsoart: Es Gamasegl (latainisch: "velum") wird gsenkt, und d Luft strejmt desweng durch d Nosn as. D Mundhöln dejnt nu åls a Resonanzraum. Nasale han normålerwais stimmhaft.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: [ ]
Frikativ

A Frikativ (aa "Raiblaut" oder "Engalaut") is a Konsonant in ara Lautgruppm nouch da Artikulationsoart: A Engpåss zwischa zwoa Artikulationsstölln wird büldt. Durch dean lout'ma nou ghejre a Luft strejma, dej dralt'se, durch des entstejt ejtz a Raiblaut. Frikative kinna stimmlous oder stimmhaft sa.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: [ ]
In de meastn mittlboarischn und nordboarischn Dialekte wern d Lenis-Vaschluslautt [ ] und d Fortis-Vaschluslautt [ ] unterschin.
Es [] kå in westlinga Sid- und Sidmittlboarischn (Tirolisch u.å.) es Gechastick von velarn [] und von palatalen [] sa, und da zwoate Tol von Affrikatn [].
Approximant

A Approximant (aa "Hålbvokal") is a Laut hålme zwischa an Vokal und an Konsonantn in ara Lautgruppm nouch da Artikulationsoart: Wej ba de Frikative wird a Engpåss zwischa zwoa Artikulationsstölln büldt, der is ower niat gorasu eng, drum hejert'ma en Luftstroum kamats.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: [ ]
Vibrant

A Vibrant (aa Trill, wos von Englischn kummt) is a Konsonant in ara Lautgruppm nouch da Artikulationsoart: Da Artikulator (des kå ba Vibrantn d Unterlippm, es Zungaspitzl oder es Gamazapfal sa) vibriert durchn Luftstroum. Da Artikulator schnålzt quase vo da Artikulationsstöll kurz a pormol wegga, ower der blaibt ba derer. Vibrantn han stimmhaft.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: [ ]
Es uvulare [] kummt in an Tol sidboarische Dialekte fir, ånsunstn is's in Boarischn es alveolare []. In ållzwoa Föll wird's quase grollt.
Lateral (Phonetik)

A Lateral (aa "Laterallaut") is Konsonant in ara Lautgruppm nouch da Artikulationsoart: D Zunga wird asu glegt, das d Luft af da Mitterachs von Mund nemmer gånz frai durchzejng kå, ower nu ån oaner oder de zwoa Zungasaitn vabaistrejma kå.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:
De boarische Sprouch kennt vo deane: []
Dark Tranquillity

Dark Tranquillity is a Melodic-Death-Metal-Band aus Schweden. Se is nem In Flames de wichtigste Gruppn vo da Göteborger Schule, an Melodic-Death-Metal. Dark Tranquillity stengan bei da deitschn Plottnfiama Century Media unta Vatrog und ham bis heid ocht Studiooibn, a DVD und fünf EPs vaeffendlichd.
Geretsriad

Geretsriad is a Stod im oberboarischn Landkroas Bad Däiz-Woifradshausn. De Stod hod uma 24.000 Eihwohna (Stond: 01/2008) und is di greaßte im Landkroas. Stodteile san Gartnberg, Gelting, Geretsriad, Stein und poar kloanere Siedlunga.
Aulzhausen

Aulzhausen oda Aizhausn is a Ortsteil (seit 1978) vo da Gmoa Affing im Landkroas Aichach-Friedberg in Oidbayern. Des Dorf hot rund 460 Eihwohna und liegt im Regierungsbezirk Schwom, ghert aba grad no zum boarischn Sprachraum. Zu de Schwom nach Augschburg sans bloß no acht Kilometa.
Partnerschaft.
Partnerschaft vo dea Kirchagmoan Aulzhausen und Łobez (Erzbistum Stettin-Cammin / Woiwodschaft Westpommern / Polen), seit 1994
Durch de Errichtung des "Deitsch-Polnischn Versöhnungskreizes" in Aulzhausen wurden scho 1993 Kontakte mit der Pfarrgemoa in da polnischen Kreisstadt Łobez (deitsch "Labes") aufgenomma. Die Weich des "Versöhnungskreizes" im Juni 1994 auf'm Aulzhauser Friedhof war o da Ursprung vo da kommunalen Gemoapartnerschaft zwischen Affing und Łobez 1997. Unabhängig davo wurd 1993 aa in Lobez a deitsch-polnische Toten-Gedenkstätte baut. Dia Aulzhauser Kirchagmoa hot 1994 u. a. dia Patenschaft für dia Renovierung dea Kircharuine in Strzmiele, am kloana Dorf im Dekanat Łobez, übernomma. Ois Zeichen da freindschaftlichen Verbundenheit und zum 10- bzw. 13-jährigen Partnerschaftsjubiläum is 2007 in beiden Kirchagemoanden des Buidl von da Maria Knotenlöserin ognomma.
Kroasfreie Stod

A Kroasfreie Stod (Pl.: Kroasfreie Städt, dt.: Kreisfreie Stadt, Pl.: Kreisfreie Städte) is a kommunoie Gebietskeapaschoft. Se ealedigd eingne und iwatrongne Afgom vo oana Gmoa, (Stod, Moakt) und vo oam Landkroas und aa de Afgom vo de untan stootlichn Vawoitungsbeheadn im Nam vom Stoot in eingna Zuaständigkeit.
Im Bereich vo da oigmoana Vawoitung is as Stodgebiet vo ana kroasfrein Stod so stootsfrei (sog.: "Voikommunoiisiarung"). Da Obabuagamoasta vo ana kroasfrein Stod stehd mindesdns af da sejm Hierarchiestuafn ois wia a Landrod.
In da Regl san de Großstädt mid iwa 100.000 Eihwohna in Bayern kroasfreie Städt. A kroasfreie Stod ko owa aa wenga ois wia 50.000 Eihwohna hom.
Hollywood Undead

Hollywood Undead is a Band aus Kalifoanien/USA. Eana Musikstü is a Mix ausn Hip Hop und an Metal.
Gschichte.
De Band is 2005 entstaundn, wei a Liadl, wos da "Deuce" und da "J-Dog" auf eanara MySpace Seitn post haum, a positive Kritik vo de Fans kriagt hod. Desweng hamsa se dazua endschlossn mid eanare Freind, an "Johnny 3 Tears", "Charlie Scene", "Funny Man" und "Da Kurlzz" "Hollywood Undead" (HU) z'gründn. In eanare easchtn nei Wochan san eanare Songs efta wia oa Million Moi aughead woan. 2008 haum hea wia viazg Million de Liada vo Hollywood Undead augheat und se ham mea wia 400.000 Freind auf MySpace ghobt.
Eanan easchtn Liveauftritt hams im August 2008 beim Virgin-Mobile-Festival ghobt, wos mid 285.000 Stimmen, mea wia 50 % vo olle Stimmen, gegn via aundare Bands gwunna hom. Am 2. September is eana easchts Oibum Swan Songs aussakema. 2009 hams don ois Suppoat fia Limp Bizkit bei zwoa Deitschlaund Konzeatn sowia am englischn Download Festival gspüd.
Gio-Key-Board

Gio-Key-Board (Gio's Taschten-Tofa) is a Schreib-Brogramm für Kinda Literatua- und Schreibm-Learna.
Des Rechna-Schreibbrogramm aus'm oidbayerischen Aizhausn red zwar hauptsächli deitsch oda englisch, kannt aba o boarisch redn learna. Des bsondere an dem koschtnlosn Schreibbrogramm is, dass dia Kinder mit a ra Olaut-Taschtatur, dia ma söba ändern kon, texte schreibm kenna. Des Brogramm kon des Gschriebme danoch a no vorlesen. GioKeyBoard hot dazua vier Wörterbiacha, an „Foischgschriebm-Berichtiger“ und ma kon Luggntext vorgebm.
Judn

Judn (hebräisch: , transliteriad: Jehudim) wean de Aunghearign vom jidischn Voik und vo da jidischen Religion gnennt.
Wea is a Jud?
Noch halachischm Recht is dea jidisch, dea wos vo ana jidischn Muada buan wuan is oda dea wos zum Judentum konvertiat is und ned zgleich ana aundan Religion aunghead. De enge Vabindung vo Kuitua, Tradition, Religion und Voikszuaghearigkeit is des Bsundare am Judntum.
Geografische Vatäulung.
De foigende Tabön basiat im Wesentlichn auf Aungom vo da "Jewish Agency for Israel" ausm Jahr 2002.
Affrikat

An Affrikat is a zwifåcher Konsonant in ara Lautgruppm nouch da Artikulationsoart: Affrikatn fånga å mit an Plosiv (Vaschluslaut) und hejern af mit an Frikativ (Raiblaut). Dej zwoa Lautt wern eng vabundn asgsprocha, su das's da oane direkt inn åndern iwergejt.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn.
Korrekterwais wern d Affrikatn in IPA mit an Bung driwer gschrim - baispülswais -, der wird ower gern weggaloun - ålso . Gem tout's aa speziölle Ligaturn: fir de eftestn Affrikatn. Dej Ligaturn ghejern ower nemmer zon Standard-IPA.
De boarische Sprouch kennt vo deane: [ ]
Es [] kummt ner in westlinga Sid- und Sidmittlboarischn (Tirolisch u. a.) und in Lechroanischn fir. In de åndern boarischn Dialekte stejt fir des a [] oder a [].
FC Wacker Minga

Da FC Wacker Minga (offiziej: FC Wacker München), Spitznama de Blausteane, is a Fuaßboivaein, der wo lange Zeit de Numma drei im Mingara Fuaßboi woa.
Gschicht.
Da Vaein is 1903 untam Nama FC Isaria München grindt woan, und hoasst nach mehran Enderunga vom Nom seitm Joa 1920 offiziell "FC Wacker München".
De 1920a worn de goidanen Joar vo de "Blausteane". 1922 und 1928 hom de Wackerana jeweis s Hoibfinale ba da Endrundn zua Deitschn Fuassboimoastaschoft erreicht. Ban easchtn Moi homs nacha mit 0:4 gegn an Hamburger SV valorn und ban zwoatn Moi mit 1:2 gegn Hertha BSC.
In de 1980a hod da Niadagang vom Vaein ogfangt. 1999 hod de eafoigreiche Fraunobteilung an Vaein valossn und an FFC Wacker Minga 1999 grindd. 2004 hod da Vaein wegn Vauntreiung vo Vaeinsgejdan Insolvenz omejdn miass. Seit dem hod si da Vaein wieda kosolidiat.
2012/13 is da FC Wacker in da Kroasklass Minga 5 ("Kreisklasse München, Gruppe 5") Moasta worn und spuit 2013/14 in da Kroasliga Minga ("Kreisliga München").
Erfoige.
Schau aaa: Saisonbilanzn vom FC Wacker Minga
Spuistettn.
De bekonntaste Spuistettn vom FC Wacker wor da ehemolige Wackerplotz. In da Oberliga Sid hod da Vaein im 60a-Stadien on da Greawoida Stross gspuit. Vo 1963 bis 1972 wors Dantestadion da Plotz fia de Hoamspui. Heit is da Hoamplotz de Beziakssportolog Demleitnerstross, de wo on da Stej vom ehemolign Wackerplotz earichtet worn is.
Neonfisch

Da Neonfisch ("Paracheirodon innesi", Sidn.: "Cheirodon innesi", "Hyphessobrycon innesi"), aa Neontetra oder Neonsalmler gnonnt, is a beliaber Siasswosserziarfisch.
De Fischort stommt urspringlich aus'm Owerlaaf vom Amazonas. De 3,5 bis 4 cm longen Vicher bijdn Schwärme. Da Neonfisch ernärt se vo kloane Wirwelose.
Aquaristik.
Da Neonfisch is da zoinmässig am moastn ghondlte Aquarienfisch. Sai laichtend rode und neonblaue Färwung sorgt fira lewendigs Formspij im Aquarium. Im Dumperliacht kemman d' stroiatn Form bsundascht guad za da Gejtung. Im Aquarium nimmt'a Trocknfuader sowia a nid za grobs Frostfuader o. Am Neonfisch gets bai 20° bis za 20° am bestn. Da Fisch soitad ob ner Becknläng vo 60 cm ghoitn wern, as intaressante Schwarmvooitn vom Fisch kummt ower eascht ob am mindest dopet so longem Beckn za da Gejtung. Er is a Schwarmfisch und muass desweng in am Schwarm vo mindestns 10 Vicher ghoitn wern. Er is a sear a fridlicher Fisch und ko problemlos im Gsejschoftsbeckn mid nid za grosse Fisch ghoitn wern. Wichtig zan beochtn is, dass da Fisch aus'm Amazonas kimmb und desweng foigate Wossawerte bevurzugt: da pH-Wert vom Wossa soid 5 bis 7 betrong, d' Gsomthärtn 2° bis za 10°dH und d' Wossahärtn/Karbonathärtn 2° bis 5°.
Greana Neon

&lt;templatestyles src="Vorlog:Taxobox/style.css" /&gt;
Da Greane Neon ("Hemigrammus hyanuary"), aa unter'm Nomen Costellosalmler bekonnt, is a Schwarmfisch aus da Familie vo de Echtn Salmler (Characidae). Trotz seim irrefiaratn Nom gheat'a nid za de Neonfisch aus da Gottung "Paracheirodon", sondern za da Gottung "Hemigrammus". Da Grea Neon leb im mittlern und owan Amazonas vo Iquitos bis São Paulo de Olivenca, sowia'm Hyanuary-See bai Manaus.
Da Grea Neon is a friadlicher und ospruchsloser Schwarmfisch, der se weng seiner Gniagsomkeit uneigschränkt za da Hoitung im Aquarium, a in Gsejschoftsbeckn, eignet.
Merkmoie.
Sei Gstoit is a Wengei hochrickiger ois wia de vo de Echtn Neon. Sei owaseitn is vo ner gejblichn bis olivgreanen Foub, vo da owakonntn vom Kimendecke bis za da Schwonzwurschzl ziacht se a grea bis gejblich schillernds Längsbond. Sei Bauchseitn is sijwrig. Da Grea Neon weascht viar Zantimeter long.
Flossnforme: Ricknflossn 11, Afterflossn 14-16
Furtpflonzung.
Greane Neon leichn in da Dumperrung. Bei da Boiz schwimmts Mannei unters Weiwei und foigt dem seine Bewegungen, um se bei da Oa-Olog seitlich eng ans Weiwei zan schmiang. D' Jungfisch schlipfnd nouch ebber 24 Stund und schwimman eascht nouch seggs Doug frei.
Christian Ude

Christian Ude (* 26. Oktober 1947 z Minga) is a bayrischa Politika (SPD) und war vo 1993 bis 2014 Obabuagamoasta vo Minga.
Sei Vadder war der SZ-Redakteur Karl Ude, sei Mudder Renée Ude wor vo der Schweiz. Deswegn hot da Christian Ude aa fließnd Franzeesisch gsprocha.
Nach oana Karriere ois Journalist (Süddeutsche Zeitung), Rechtsanwoit und Pressesprecha vo da SPD, is an am 2. Mai 1990 zwoata Buagamoasta vo Minga woan.
Am 12. September 1993 is an ois Nochfoiga vom Georg Kronawitter nacha zum Mingara Obabuagamoasta gwejd woan. Mit 50,8% vo de Stimma woa des scho im easchtn Woigang entschiedn. Ea is dreimoi wiedagwejd woan: am 13. Juni 1999 mid 61,2%, um 3. März 2002 mid 64,5 % und am 2. März 2008 mid 66,8 %. 2005 is a zum Presidentn vom Deitschn Städtetog gwejd woan.
2014 hod a mid 66 Joar nimmer kandidiern derfn. Sei Wunschnachfoiga wor da Dieter Reiter, aa vo da SPD.
Nem seina Orwat ois Obabuagamoasta is da Ude a zeitweis ois Buachautor und Kabarettist tätig gwen. Reglmäßi schreibt a Kolumnen in da Mingara "Abendzeitung". Außadem is a Mitglied vo 1860 Minga und und sitzt bei de Sechzga im Afsichtsrot.
CFR Cluj

Da CFR Cluj is a rumänischa Fuaßboivarein, dea in da hechsten rumänischen Fuaßboiliga, da Liga 1 spüd.
Stadion.
Die Heimstätte fo Cluj is s'Stadionul Dr. Constantin Rădulescu in Klausnbuag, Simbiagn. Des Stadion hat a Kapazität fo 25.000 Platzln und ghört in Verein.
Planegg

Planegg is a Gmoa im obabayrischn Landkroas Minga. Se liegt sidwestli vo da Stodgrenz vo Minga im Toi vo da Wiam.
Eadkunde.
Planegg is a Gmoa im Wiamtoi an da Grenz vo de Landkroas Minga und Starnberg in da Mingara Schottaebene. Sie bestäd aus den Oatsteiln Planegg, am Doaf Martinsried, am friahern Weila Stoakirchn, da mid am Oatsteil Planegg baulich zuasammengewachsn is, und am Klosta Maare Eich.
Woppm.
S Woppm is 1951 ois offizielles Woppm vom Ort Planegg oneakannt woan. Es zoagt a rote, goidbewehrte Eijn, de wo aus am Familienwoppm vo da "Hörwarth" stammt, de eo bo 1616 bis 1732 iwan Ort gherrscht hom. De blaue Schlangalinie symbolisist de Wiam, de wo durch Planegg fliasst.
Listn vo de Spuia vo CFR Cluj

De Listn vo de Spuila vo CFR Cluj gibt olle Spuila wieda, de seitn Aufstieg ind'Divizia A (2004) im Kader vom Verein gstanden und zmindest a Spui fir Cluj absolviert habn. De Datn aus de Spuizeitn vorm Aufstieg 2004 sand ned oda nua teiweis in da Listn enthoitn.
Süddeutsche Zeitung

De Süddeutsche Zeitung (Obkiazung: SZ) is de grässte deitsche iwaregionale Abonnement-Dogeszeidung. Se wead im Siaddeitschn Valog in Minga valegt.
Innapolitisch guit de Süddeutsche Zeitung, wia ba da Grindung plant, ois linksliberales/liberal-kritischs Medium; wirtschafdspolitisch is se eha liberal im Sinne vom Wirtschafdsliberalismus.
Spezifisch fir de "SZ" is des Gewicht, des wo da Kuitua eigramt wead. As Feuilleton foigt direkt afn politischn Tei.
sueddeutsche.de.
sueddeutsche.de is des "Internetportal" vo da Süddeutschen Zeitung. De Artikl setzn si aus eiganan Beiträgn vo da sueddeutsche.de-Redaktion, aus Textn, de wo vo da Süddeutschen Zeitung iwanomma wern und aus Agenturmejdunga zamma.
Lateinischs Oiphabet

Des lateinische Alphabet, zu dem wos ma aa remisches Alphabet sogt, is vo da lateinischn Sproch auf vüü romanische, germanische, slawische, finno-ugrische und no a boa Sprochn iwatrogn wuan und is des Alphabet, des wos auf da Wööd am weidastn vabraat is.
De Buachstom vom lateinischn Alphabet.
Des moderne lateinische Alphabet hod 26 Zeichn. Des san (in Großbuachstom): A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z; 
Und in Klabuachstom: a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z;
Im Netz.
"Unicode Code Charts" (PDF):
Feuilleton

A Feuilleton (franz. fia: "Bladdl") wor urspringli a Ergänzung oda Beilog zum politischn Tei vo oana Zeidung. Heit is as Feuilleton nebm da Politik, da Wiatschoft, am Lokaltei und am Sport oans vo de fimf klassischn Ressorts vo oana Zeidung. As bezeichnet heit owa aa a literarische Gattung und a journalistischn Ausdrucksform.
Lacina Traoré

Lacina Traoré (* 20. Mai 1990 in Abidjan) is a ivorischer Fuaßboispiela. Jetzt grad spüt da Stüama in da rumänischn Liga I bei CFR Cluj.
Karriere.
Verein.
Traoré hat sei Karriere in da Jugendabteilung von ASEC Mimosas angfangt. 2006 is a ind'easchte ivorische Liga zu Stade d'Abidjan gwechselt. Im Jenna 2008 is a ind'rumänischen Liga I zu CFR Cluj gwechslt. Am 4. April 2009 hat er sei Debüt in da Liga I gebn, als er fian Yssouf Koné in da 90. Spielminutn eingwechslt wordn is. Cluj hats Spü 3:0 gegn in FC Vaslui gwona. Traoré hat sei easchtes Tor für Cluj am 18. April 2009 bam 1:0-Sieg gegen Farul Constanţa gmacht.
Statistik.
"Stand: 10. Oktober 2009"
1
Simbiagn

Simbiagn (standarddeitsch: Siebenbürgen oda Transsilvanien, lateinisch und rumänisch: "Trans(s)ilvania") is oans vo de historischn Lända vo Rumänien. Bis 1867 woa's a Großherzogdum unta habsbuagarischa Herrschoft, donoch Tei vo Östareich-Ungarn. Seit 1918/1920 ghead's za Rumänien.
Ermdoaf

Ermdoaf (amtli: Erbendorf) is a Stod in da Owerpfolz im Landkroas Tirschenreith.
Geografie.
Geografische Log.
Da stootli oneakonnte Eaholungsort liegt im woidreichn Fichtelnaabtoi, am sidlichn Rond vom Naturparks Steinwald.
Stodgliedarung.
Ermdoaf bsteht aus insgsomt 38 Stodtei:
Gschicht.
De Stod is easchtmois urkundli im Joar 1109 eawähnt worn und woar scho im Middloita a Moakt mid Stodrechtn.
Zwischn 1806 und 1837 woar Ermdoaf wia aa da gsomte heitige Landkroas Tirschenreith, de Stod Weiden in der Oberpfalz und a Groußtei vom heitign Landkroas Neistodt an da Woidnaab Tei vom bayerischn Obermainkreis. De formeje Stodeahebung is am 6. Juni 1842 gscheng.
In de letztn guat 450 Joar is de Stod siem Moi am Feia zum Opfa gfoin. Da easte urkundli nochweisboare grouße Brond woar 1568, weitare Bränd hods 1596, 1676, 1771 und 1796 gem. De letztn Stodbränd woarn 1832 und 1835.
Eihgmoanaunga.
Im Joar 1938 is de bis dohi sejbstständige Gmoa Altenstadt bei Ermdoaf eihgliedat worn. Im Joar 1945 oda 1946 is Schadenreuth ausm Landkroas Kemnath gfoigt. Grötschenreuth und Wetzldorf (midm im Joar 1938 eihgmoantn Pfaben und dem im Joar 1945 oda 1946 eihgmoantn Siegritz) san am 1. Jenna 1972 gfoigt, Hauxdorf am 1. Juli 1972. Wildenreuth is midm 1945 oda 1946 eihgmoantn Neuenreuth am 1. Jenna 1978 dazua kema.
SSC Neapel

Da SSC Neapel is a italienischa Fuaßboiklub, dea in da Serie A spüd. Da woascheinlich bekaunnteste ehemolige Spüla is da Diego Maradona, der zwischn 1984 und 1991 in 259 Pflichtspüle fia Neapl 115 Goi gschossn hod.
Stadion.
Die Heimstätte fo Neapel is s'Stadio Diego Armando Maradona in Neapel. Des Stadion hat a Kapazität fo 60.240 Platzln und ghört da Stadt Neapel.
Staffeberg (Boarischa Woid)

Da Staffeberg (amtli: Staffelberg (Niederbayern)) (793 m) is s Woarzeichn vo Hauzenberg und liegt eppa zwanzg Kilometa aussahoib vo Bassa. S is a markante, pyramidnfeamige Eahebung im sidlichn Boarischn Woid direkt iwa da Stod Hauzenberg, wo zan Landkroas Bassa gheat.
Afm Gipfe ham de Hauzenberga an kloan Aussichtstuam baut, wo ma an guadn Ausblick af de Stod und afn Freidnsee hod. Zan Staffeberg affe fian drei Weg, wo recht stei san: vom Freidnsee, vo Germannsdorf und vo Hauzenberg.
18. Juni

Der 18. Juni is da 169. Tag vom Gregorianischn Kalenda (da 170. in Schaltjahrn), somit vableibn no 196 Tag bis zum Jahrsende.
Geboren.
20. Jahrhundert.
1951–2000.
1982: Marco Borriello, italienischa Fuaßballspiela
1989: Pierre-Emerick Aubameyang, gabunischa Fuaßballspiela
Glyptothek

De Glyptothek z Minga is sowoi da Nama vo oana Sammlung vo antikn griachischn und remischn Skulpturn, wia raa vom Gebaide, wo de Sammlung untabrocht is. Wichtige Werke, de wo do zoagt wern, san vor oim da "Barberinische Faun" und de wertvoin Giebefigurn vom Aphaia-Templ z Ägina in Griachaland, de wo "Ägineten" hoassn.
Sammlung.
In da Glyptothek wean Skulpturn, Mosaik und Reliefs zoagt: Vo ad archaischn Zeit (eppa 650 v. Kr.) bis in de spodremische Zeit (eppa 550 n. Kr.).
De Sammlung geht in easchta Linie afn Kini Ludwig I. zruck.
Klaas-Jan Huntelaar

Da Klaas-Jan Huntelaar [] (* 12. August 1983 in Voor-Drempt, eigentlich "Dirk Jan Klaas Huntelaar") is a niederländischa Fuaßboispiela. Seit 2017 steht da Stüama in da niederländischen Eredivisie bei Ajax Amsterdam unter Vatrog.
Karriere.
Verein.
Im Jenna 2009 is er fia uma 20 Mio. Euro zu Real Madrid gwechslt, wo er am 4. Jenna 2009 sei Debüt in da Primera División gebn hat. Real Madrid hats Spü 1:0 gegen FC Villarreal verlorn. Im August 2009 isa fia uma 15 Mio. Euro zum AC Mailand gwechslt. Anfang Septemba 2010 is er fia 14 Mio. Euro zum FC Schalke 04 ganga. Noch sieben Joahr auf Schalke is er zur Saison 2017/18 wieda in die Eredivisie zu Ajax Amsterdam gaunga.
Barthelmarkt

Da Barthelmarkt in Oberstimm bei Manching is oans vo de ejdestn Voiksfest vo Bayern. Sein Nama hod a vom Sankt Bartholomä, am Schutzheilign vo de Fischer und Schäfer, der wo gleichzeitig a no Patron vo da Oberstimmer Kirch is. Er is jeds Joar oiwei om letztn Wochnend im August (Freida bis Monda).
As easchte Moi daucht da Barthelmarkt in am Schreim vo 1354 auf, oba angeblich gibts n scho seid de Rema, de wo doda Viecha ghandlt hom. Doda gibts aa heid no an Rossmarkt, auf dem oiwei no Ressa vakafft wean.
Aufm Barthelmarkt gibts - wia af jedm Voiksfest - Bierzejt, Foargschäft, Tandla, Wiaschdlbudn und so weida.
Die vier Bierzejt werdn vo vier vaschiedene Brauerein beliefad: Herrnbräu, Toerring, Spaten und Ingobräu.
Wos an Barthelmarkt vo ondere Voiksfest unterscheidt is natiali des gonz eigene Flair. Dazua ghead zum Beispui de eigens komboniade Barthelmarkt-Hymne oda da Barthelmarkt-Monda, wos scho in da Friah um Fimfe olle af de Disch stengan.
2010 hod om Barthelmarkt-Monda da Sänger vo ara Band im Biazejt fia Furore gsorgt, wei a "Sieg" gruafa hod und a boa Leid ausm Publikum des aa mid "Heil" gantwortet hom, zum Tei aa mit ausgstreckte Arm. Spaada hod a se entschuldigt und gmoant, doss a eigndle blouß d Stimmung im Zöit weida okurwen woit und a söiba aa ned woaß, wos eam dozua valeit hod. Ois Konsegwenz is a Stroofvafoahn gegan Sänga eigleit worn und de Band werd in Zukunft nimma eiglon wern. Vo dem Ereignis gibts aa Handyvideos af YouTube und ondane Seitn.
Hebräisches Alphabet

As hebräische Alphabet (hebräisch: "alef-bet ivri") is as Alphabet vom antikn und modeanan Hebräisch sowia vom biblischn und talmudischn Aramäisch. Danem wean aa aundare vo Judn gsprochane Sprochn oda Sprochfuaman domid gschriem, zum Beispui Jiddisch und Ladino. "Hebraica" bedeit Studium und Somlung vo Weakn, de wos im hebräischn Alphabet notiat san.
Schwobm

Schwobm steht sowoi fia de Voiksgruppm vo de Schwobm (oidboarisch "Suaben"), ois wiara de Landschoft "Schwobm", wo im Middloita aa a politische Gebietskeapaschoft s "Herzogtum Schwobm" wor.
Da Begriff "Schwaben" wead foischaweis efta mitm historischn Territorium Wiattmbeag gleichgsetzt oda sogor mitm ganzn Land Bodn-Wiattmbeag.
In de Lenda Bodn-Wiattmbeag (vor oim im "Regiarungsbeziak Stuggart" und im Regiarungsbeziak Tübingen) und Bayern (vor oim im Regiarungsbeziak Schwobm) lebm heit eppa ocht Muijona Schwobm.
Sunstigs.
Schwob und Schob san weit vabroadde Famijennama im boarischn Sprochraum (italienisch: Svevo).
Berihmte Schwobm in da Literatua.
De Siebm Schwobm
Idiomatische Vawendung.
Schwobmoita; Schwobmkinda; Schwobmstreich.